paragraph_text: Skyfall premijerno je prikazan u londonskom Royal Albert Hallu 23. listopada 2012. godine, a u Velikoj Britaniji objavljen je 26. listopada, a u Sjevernoj Americi dana 9. studenog. Bio je to prvi film o Jamesu Bondu koji je prikazan na IMAX-ovim kinima, iako nije snimljen IMAX-ovim kamerama. Izdanje se poklopilo s 50. godišnjicom serijala filmova o Jamesu Bondu koja je započela s filmom Dr. No iz 1962. godine. Kritičari su Skyfall vrlo dobro prihvatili, pohvalivši scenarij, glumu (posebno Craiga, Bardema i Dench), Mendesovu režiju, Deakinsovu kinematografiju, glazbu Thomasa Newmana i akcijske scene. Bio je to četrnaesti film koji je zaradio preko milijardu dolara širom svijeta i jedini James Bond film kojemu je to uspjelo. Postao je sedmi po redu film s najvećom zaradom svih vremena, film s najvećom zaradom u Velikoj Britaniji, film s najvećom zaradom u serijalu, film s najvećom zaradom u svijetu za Sony Pictures i MGM te drugi najisplativiji film 2012. Film je osvojio nekoliko priznanja, uključujući 2 Oscara (najbolja pjesma i najbolja montaža zvuka), 2 nagrade BAFTA i 2 Grammyja (za najbolji soundtrack i najbolju pjesmu za film).